Suchinthana/ta-wikipedia huggingface dataset:
அர்ச்சனா பட்டாச்சார்யா

அர்ச்சனா பட்டாச்சார்யா (Archana Bhattacharyya)(பிறப்பு 1948) ஓர் இந்திய இயற்பியலாளர் ஆவார். இவர் அயனியாக்கப்பட்ட வளிமண்டல இயற்பியல், புவியின் காந்தவியல் மற்றும் விண்வெளியின் வானிலை ஆகியவற்றில் நிபுணத்துவம் பெற்றவர். இவர் நவி மும்பையில் உள்ள இந்தியப் புவி காந்தவியல் நிறுவனத்தின் இயக்குநராக உள்ளார்.

கல்வி 
பட்டாச்சார்யா இளம் அறிவியல் கல்வியினை முடித்து முது நிலை அறிவியல் கல்வியினை தில்லி பல்கலைக்கழகத்தில் முறையே 1967 மற்றும் 1969-ஆம் ஆண்டுகளில் இயற்பியலில் முடித்தார். இவர் தேசிய அறிவியல் திறமை உதவித்தொகையையும் (1964-69) பெற்றார். இவர் வடமேற்கு பல்கலைக்கழகத்தில் (1975) இயற்பியலில் முனைவர் பட்டம் பெற்று கோட்பாட்டு குவிந்த பொருள் இயற்பியல் துறையில் பணிபுரிந்தார்.

பணி 
பட்டாச்சார்யா 1978-இல் மும்பையில் உள்ள இந்தியப் புவி காந்தவியல் நிறுவனத்தில் சேர்ந்தார். இவர் 1986-87-இல் இல்லினாய்சு, அர்பானா-சாம்பெய்ன் பல்கலைக்கழகத்தில் கேசி யெக் குழுவுடன் பணிபுரிந்தார். 1998-2000-இல் இவர் அமெரிக்காவின் மாசச்சூசெட்சில் உள்ள வானூர் திபடை ஆராய்ச்சி ஆய்வகத்தில் மூத்த குடியுரிமை ஆராய்ச்சி கூட்டாளராக இருந்தார். இவர் 2005-2010 காலகட்டத்தில் இந்தியப் புவி காந்தவியல் நிறுவன இயக்குநராக பணியாற்றினார். தற்போது, தகைசால் அறிவியலாளராக உள்ளார்.

விருதுகளும் கௌரவங்களும் 

 2008-இல் இந்தியப் புவி இயற்பியல் ஒன்றியத்தின் பேராசிரியர் கே.ஆர்.ராமநாதன் நினைவு விரிவுரை மற்றும் பதக்கம்
 1969ஆம் ஆண்டு தில்லி பல்கலைக்கழகத்தால் கே. எஸ். கிருஷ்ணன் தங்கப் பதக்கம்
 இந்திய அறிவியல் கழகம் மற்றும் தேசிய அறிவியல் கழகம் உறுப்பினர்.

ஆராய்ச்சி ஆர்வங்கள் 

 பூமத்திய ரேகை அயனி மண்டலத்தில் பிளாஸ்மா உறுதியற்ற தன்மை
 ரேடியோ அலைகள் மூலம் அயன மண்டல ஆய்வு
 அயன மண்டல விண்வெளி வானிலையின் விளைவுகள்
 புவி காந்தப் புலத்தின் இடஞ்சார்ந்த-தற்காலிக மாறுபாடுகள்

மேற்கோள்கள் 

மகாராட்டிரப் பெண் அறிவியலாளர்கள்
வாழும் நபர்கள்
1948 பிறப்புகள்
வங்காள இயற்பியலாளர்கள்
இந்தியப் பெண் இயற்பியலாளர்கள்
இந்தியக் கல்வி நிர்வாகவியலாளர்கள்
பேராறு

பேராறு என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடக்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
இலதா நாராயணன்

இலதா நாராயணன் (Lata Narayanan)(பிறப்பு 1966) என்பவர் இந்திய-கனடா கணினி அறிவியலாளர் ஆவார். இவர் விநியோகிக்கப்பட்ட அல்காரிதம் மற்றும் சேணொலி தற்காலிக பிணையம் பிரிவில் ஆய்வு மேற்கொண்டு வருகிறார். இவர் மொண்ட்ரியால், கான்கார்டியா பல்கலைக்கழகத்தில் கணினி அறிவியல் மற்றும் மென்பொருள் பொறியியல் துறையில் பேராசிரியர் ஆவார்.

இளமையும் கல்வியும் 
நாராயணனின் பூர்வீகம் சென்னை ஆகும். இங்கு இவர் 1966-இல் பிறந்தார். இவர் புது தில்லியில் உள்ள உயர்நிலைப் பள்ளியில் கல்வி கற்றார். மேலும் 1987ஆம் ஆண்டு பிர்லா தொழில்நுட்பம் மற்றும் அறிவியல் கழகம், பிலானியில் இளநிலை தொழில்நுட்ப பட்டத்தினை கணினி அறிவியலில் பெற்றார்.

இதனைத் தொடர்ந்து கணினி அறிவியலில் முதுநிலை பட்டதாரி படிப்பிற்காக அமெரிக்காவில் உள்ள இரோசெச்டர் பல்கலைக்கழகத்திற்குச் சென்றார். 1989-இல் முதுநிலைப் பட்டம் பெற்று 1992-இல் முனைவர் பட்டம் பெற்றார். மெஷ்-இணைக்கப்பட்ட செயலி வரிசை: தேர்வு, வரிசைப்படுத்துதல் மற்றும் ரூட்டிங் எனும் இவரது முனைவர் பட்ட ஆய்வினை டேனி கிரிசான்க்கால் ஆய்வு நெறியாளராக வழிநடத்தினார்.

தொழில் 
மனிடோபா பல்கலைக்கழகத்தில் முதுநிலை ஆராய்ச்சிக்குப் பிறகு, நாராயணன் 1993-இல் கான்கார்டியா பல்கலைக்கழகத்தில் ஆசிரியப் பணியில் சேர்ந்தார்.

2012-இல் துறைத் தலைவராகத் தனது தற்போதைய பொறுப்பை ஏற்கும் முன், இவர் கான்கார்டியா பல்கலைக்கழக பொறியியல் மற்றும் கணினி அறிவியல் புலத்தில் கல்வித் திட்டங்களுக்கான இணை புலத் தலைவராக இருந்தார்.

மேற்கோள்கள் 

வாழும் நபர்கள்
1966 பிறப்புகள்
கணினி அறிவியலாளர்கள்
சுட்ரோபிலாந்தசு யோமி

{{Speciesbox
|name=  சுட்ரோபிலாந்தசு யோமி
|image=File:Strobilanthes jomyi P. Biju, Josekutty, Rekha & J. R. I Wood, sp. nov . (31468143212).jpg
|image_caption= Strobilanthes jomyi
|image2= File:Strobilanthes jomyi P. Biju, Josekutty, Rekha & J. R. I Wood, sp. nov . (30773452274).jpg
|image2_caption= ஊதாப் பூக்கள்
|genus= Strobilanthes
|species= jomyi
|authority=P.Biju, Josekutty, Rekha & J.R.I.Wood
|synonyms= '|synonyms_ref=
}}சுட்ரோபிலாந்தசு யோமி' (தாவரவியல் வகைப்பாடு: Strobilanthes jomyi') என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2017 ஆம் ஆண்டு வெளிவந்துள்ளது. இத்தாவரம் இந்திய நாட்டில் மட்டும் காணப்படுகிறது. இதன் பூக்கள் வெளிர் ஊதாநிறமும், வெந்நிறமும் கலந்து இருக்கும். காசநோய், உடற்கட்டிகள் குணப்படுத்தும் மருத்துவ ஆய்வில் பயன்படுத்தப்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

முண்மூலிகைக் குடும்பம்
தாவரவியல் பெயருடையக் கட்டுரைகள்
சுட்ரோபிலாந்தசு ஆரிகுலேட்டா

சுட்ரோபிலாந்தசு ஆரிகுலேட்டா (தாவரவியல் வகைப்பாடு: Strobilanthes auriculata) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2017 ஆம் ஆண்டு வெளிவந்துள்ளது. இத்தாவரம் இந்திய நாட்டில் மட்டும் காணப்படுகிறது. இதன் பூக்கள் வெளிர் ஊதாநிறமும், வெந்நிறமும் கலந்து இருக்கும். நீரிழிவு மருத்துவ ஆய்வில் பயன்படுத்தப்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

முண்மூலிகைக் குடும்பம்
தாவரவியல் பெயருடையக் கட்டுரைகள்
கலக்டங் சட்டமன்றத் தொகுதி

கலக்டங் சட்டமன்றத் தொகுதி () இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது மேற்கு காமெங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 5 ஆகும்.

சட்டமன்ற உறுப்பினர்கள்

குறிப்பு

மேற்கோள்கள் 

அருணாச்சலப் பிரதேச சட்டமன்றத் தொகுதிகள்
மேற்கு காமெங் மாவட்டம்
மலாக்கா மாநிலப் பண்

மலாக்கா மாஜு ஜெயா (ஆங்கிலம்: (Malacca, Onwards Come!); மலாய்: (Melaka Maju Jaya); ஜாவி: ملاک ماجو جاي) என்பது மலேசியா, மலாக்கா மாநிலத்தின் மாநிலப் பாடல் ஆகும்.

இந்தப் பாடல் சைபுல் சைபுல் பாரி என்பவரால் எழுதப்பட்டு இசையமைக்கப்பட்டது. இவர் சிலாங்கூர் மாநில கீதமான டுலி யாங் மகா முலியா என்ற பாடல் வரிகளையும் எழுதியுள்ளார்.

பாடல் வரிகள்

மேற்கோள்

மேலும் காண்க
 மலேசிய நாட்டுப்பண்

வெளி இணைப்புகள்
 Anthem mp3

மலேசிய தேசியப் பண்கள்
மலாக்கா
அரசு பெண்கள் பொதுப் பட்டப்படிப்புக் கல்லூரி, எக்பல்பூர்

அரசு பெண்கள் பொதுப் பட்டப்படிப்புக் கல்லூரி, எக்பல்பூர் என்பது மேற்கு வங்காளத்திலுள்ள கொல்கத்தாவின் எக்பல்பூரில் 2016 ஆம் ஆண்டில் நிறுவப்பட்ட  பெண்களுக்கான அரசு பொது பட்டப்படிப்பு கல்லூரியாகும்,  கலை மற்றும் அறிவியல் பிரிவுகளில் இளங்கலை படிப்புகளை பயிற்றுவிக்கும்  இந்தக் கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

இக்கல்லூரி 28 ஜனவரி 2016 அன்று மேற்கு வங்காள முதலமைச்சர் மம்தா பானர்ஜி அவர்களால் தொடங்கி வைக்கப்பட்டது. சமூகத்தில் உள்ள அனைத்து பிரிவு பெண்களிடையேயும் கல்வியின் தரத்தை பரப்பவும், மேம்படுத்தவும் அதன்வழி சமுதாயநலனை உயர்த்துவதையும் நோக்கமாகக் கொண்டு இக்கல்லூரி இயங்கி வருகிறது.

கட்டமைப்பு
பதினான்கு துறைகள் கொண்ட இக்கல்லூரிக்கு சொந்தமாக இரண்டு மாடிக்கட்டிடம் ஒன்று, மூன்று மாடிக்கட்டிடம் ஒன்றுமாக விசாலமான கட்டமைப்பையும், மைய நூலகம், ஆய்வகங்கள், கணினி ஆய்வகம் போன்ற வசதிகளையும் கொன்டுள்ளது. இக்கல்லூரி தன் விளையாட்டு மைதானத்தை ஞான சந்திர கோஷ் பாலிடெக்னிக் கல்லூரியுடன் பங்கிட்டுள்ளது. இரு கல்லூரிக்கும் பொதுவான விளையாட்டு மைதானமாக அமைக்கப்பட்டுள்ளது.

துறைகள்

கலைப்பிரிவு 

 பெங்காலி
 ஆங்கிலம்
 அரபு மொழி
 பாரசீக மொழி
 உருது
 வரலாறு.
 அரசியல் அறிவியல்
 சமூகவியல்

அறிவியல் பிரிவு 

 கணிதம்
 புவியியல்
 இயற்பியல்
 வேதியியல்
 பொருளாதாரம்

வணிகப்பிரிவு 

 வர்த்தகம்

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
ஹிரலால் மசூம்தார் நினைவு மகளிர் கல்லூரி

ஹிரலால் மசூம்தார் நினைவு மகளிர் கல்லூரி என்பது மேற்கு வங்காளத்தின் தட்சினேஸ்வரத்தில் 1959 ஆம் ஆண்டில் நிறுவப்பட்ட  ஒரு மகளிர் கல்லூரி ஆகும்.  கலை, வணிகம் மற்றும் அறிவியல் ஆகிய பிரிவுகளில் இளங்கலை படிப்புகளை பெண் மாணவிகளுக்கு வழங்கும் இக்கல்லூரி,  மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. 

1959 ஆம் ஆண்டில் பிஸ்வரூப் சேவாஸ்ரம அறக்கட்டளையால் நிறுவப்பட்ட இக்கல்லூரி, சாதி மற்றும் மதம் ஆகியவற்றைப் பொருட்படுத்தாமல் தகுதியான மாணவர்களுக்கு இணக்கமான சூழ்நிலையில் பல்கலைக்கழக கல்வியை வழங்குவதற்கான முதன்மை நோக்கத்துடனும் பெண்களின் அதிகாரத்திற்காக அர்ப்பணிப்புடன் செயல்பட்டு வருகிறது.

வரலாறு 
1959 ஆகஸ்ட் 10 ஆம் நாள் வங்காளம், ஆங்கிலம், பொருளாதாரம், வரலாறு, சமஸ்கிருதம், அரசியல் அறிவியல் மற்றும் தத்துவம் ஆகிய துறைகளுடன் ஆரம்பிக்கபட்ட இக்கல்லூரியில் தற்போது 27 இளநிலை பட்டப்படிப்பு பிரிவுகளில் 1326 மாணவர்கள் வரை பயின்றுவருகின்றனர். 

30 முனைவர் பட்டம் பெற்ற ஆசிரியர்களுடன் மொத்தம் 111 பேர் வரை பணியாற்றுகின்றனர்.  2001 ஆம் ஆண்டில் மேற்கு வங்க அரசால் முழு சட்ட அங்கீகாரம் பெற்று  தனியார் அறக்கட்டளை கட்டுப்பாட்டிலிருந்து வெளியே வந்துள்ளது. ஆரம்பத்தில் கொல்கத்தா பல்கலைக்கழகத்துடன் இணைக்கப்பட்டிருந்த இக்கல்லூரி,  2008 ஆம் ஆண்டிலிருந்து பராசத்தில் உள்ள மேற்கு வங்க மாநில பல்கலைக்கழகத்திற்கு மாற்றப்பட்டது.

அங்கீகாரம் 
இந்த மசூம்தார் நினைவு மகளிர் கல்லூரி பல்கலைக்கழக மானியக் குழுவினால் அங்கீகரிக்கப்பட்டுள்ளது.  மேலும் தேசிய மதிப்பீடு மற்றும் அங்கீகார கவுன்சிலால் (என்ஏஏசி) 2016 ஆம் ஆண்டில் பி + + தரத்தை பெற்று அங்கீகரிக்கப்பட்டுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
வாழையூர்

வாழையூர் (Vazhayur) என்பது இந்தியாவின் கேரள மாநிலத்தின் மலப்புரம் மாவட்டத்தில் மக்கள் தொகை கணக்கெடுப்பில் உள்ள ஒரு ஊராகும்.  2018 ஆம் ஆண்டு மலையாளத் திரைப்படமான சுடானி ஃப்ரம் நைஜீரியாவின் படப்பிடிப்பு வாழையூரில் நடைபெற்றது. இந்த நகரம் மலப்புரம் பெருநகரப் பகுதியின் ஒரு பகுதியாக உள்ளது.

இந்த ஊரின் மக்கள் தொகையில் 0-6 வயதுடைய குழந்தைகளின் எண்ணிக்கை 4306 ஆகும், இது வாழையூரில்  மொத்த மக்கள் தொகையில் 11.67% ஆகும். வாழையூரில், மாநில சராசரி பாலின விகிதமான 1084க்கு எதிராக பெண் பலின விகிதமானது 1032 ஆக உள்ளது. மேலும், கேரள மாநில சராசரியான 964 உடன் ஒப்பிடும்போது வாழையூரில் குழந்தை பாலின விகிதம் 958 ஆக உள்ளது. வாழையூர் நகரத்தின் எழுத்தறிவு விகிதம் மாநில சராசரியான 94.00% ஐ விட 95.79% அதிகமாக உள்ளது. வாழையூரில் ஆண்களின் கல்வியறிவு 97.44% ஆகவும், பெண்களின் கல்வியறிவு விகிதம் 94.19% ஆகவும் உள்ளது.

வாழையூரில் உள்ள 7,883 வீடுகளுக்கு தண்ணீர் மற்றும் கழிவுநீர் போன்ற அடிப்படை வசதிகள் உள்ளன.

முக்கிய அமைப்புகள் 

 திரிஷ்யா பொன்னேம்படம்
 எஸ்.ஏ.எப்.ஐ இன்ஸ்டிடியூட் ஆஃப் அட்வான்ஸ்டு ஸ்டடி
 பொன்னேம்படம் கலாசமிதி (முதல் தர பீடி நிறுவனம்)
 பாரூக் கல்லூரி
 பி.எம்.எஸ்ஏ.பி.டி. மேல்நிலைப் பள்ளி
 வேதவியாச தொழில்நுட்ப நிறுவனம்
 ஹொரைசன் சர்வதேச பள்ளி
 அல்ஃபாரூக் கல்லூரி, ஃபெரோக்
 4,000 ஆண்டுகள் பழமையான இருன்னமன்னா மகாவிஷ்ணு கோவில். 2016 இல் புதுப்பிக்கப்பட்டது.
 ஈகோபில்ட் மலை சரிவு தனிவீடுகள்

முன்மொழியப்பட்ட கரிப்பூர்-கொண்டோட்டி நகராட்சி 
முன்மொழியப்பட்ட கரிப்பூர்-கொண்டோட்டி நகராட்சியில் உள்ளடங்கியவை:

 கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
 நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
 பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
 புலிக்கல் ஊராட்சி
 செருகாவு ஊராட்சி
 வாழையூர் ஊராட்சி

மொத்த பரப்பளவு: 122.99 கிமீ 2

மக்கள்தொகையியல் 

  இந்திய மக்கள் தொகைக் கணக்கெடுப்பின் படி, வாழையூரின் மொத்த மக்கள் தொகை 21342 ஆகும். இதில் ஆண்களின் எண்ணிக்கை 32486 என்றும், பெண்களின் எண்ணிக்கை 16403 என்றும் உள்ளது.  2011 இந்திய மக்கள் தொகைக் கணக்கெடுப்பின் படி, வாழையூரின் மொத்த மக்கள் தொகை 36,909, இதில் 18,163 ஆண்களும்,  18,746 பெண்களும் உள்ளனர்.

போக்குவரத்து 
வாழையூர் கிராமம் மேற்கில் கோழிக்கோடு நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 அழிஞ்சிலம் சந்திப்பு வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் ஃபெரோக்கில் உள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
பத்மா இராகவன்

பத்மா இராகவன் (Padma Raghavan) ஒரு கணினி விஞ்ஞானி ஆவார். இவர் வாண்டர்பில்ட் பல்கலைக்கழகத்தில் ஆராய்ச்சிக்கான துணை ஆசிரியராக பணிபுரிகிறார்.

இராகவன் காரக்பூரில் உள்ள இந்தியத் தொழில்நுட்ப நிறுவனத்தில் 1985-இல் தொழில்நுட்ப பட்டத்தினை 1985ஆம் ஆண்டு பெற்றார். பின்னர் முனைவர் பட்டத்தினை 1991-இல் பென்சில்வேனியா மாநிலப் பல்கலைக்கழகத்திலிருந்து, அலெக்சு போத்தன் ஆய்வு மேற்பார்வையில் அணி சிதைவுக்கான இணையான அல்காரிதம்கள் பற்றிய ஆய்விற்ஆகப் பெற்றார். இராகவன் டென்னசி பல்கலைக்கழகம் மற்றும் ஓக் ரிட்ஜ் தேசிய ஆய்வகத்தில் பணிபுரிந்துள்ளார். பின்னர் 2000-இல் பென் மாநிலத்திற்கு ஆசிரியராகப் பணியில் சேர்ந்தார். பென் மாநிலத்தில், இவர் கணினி அறிவியல் மற்றும் பொறியியல் துறையில் புகழ்பெற்ற பேராசிரியராகவும், ஆராய்ச்சிக்கான துணைத் தலைவராகவும், மூலோபாய முயற்சிகளின் இயக்குநராகவும் ஆனார். இவர் 2016-இல் வாண்டர்பில்ட்டிற்கு துணைப் பணியாளராக மாறினார்.

2002ஆம் ஆண்டில், இராகவன் மரியா கோபெர்ட் மேயர் புகழ்பெற்ற அறிஞர் விருதை வென்றார், ஆர்கோன் தேசிய ஆய்வகத்தைப் பார்வையிட இவருக்கு நிதியளிக்கப்பட்டது. இவர் 2010இல் கணினி ஆய்வு சங்கத்தின் சி. ஆர். ஏ.-டபுள்யூ விரிவுரையாளராக பணியாற்றினார். இவர் 2013-இல் ஐ. இ. இ. இ.சக உறுப்பினர் ஆனார். அமெரிக்க அறிவியல் மேம்பாட்டிற்கான கழகத்தின்  சகாவாக 2022-இல் தேர்ந்தெடுக்கப்பட்டார்.

இராகவனின் கணவர், கணிதவியலாளர் ஸ்டீவ் சிம்ப்சன், இவருடன் பென் மாகாணத்திலிருந்து வாண்டர்பில்ட்டுக்கு குடிபெயர்ந்தார்.

மேற்கோள்கள்

வெளி இணைப்புகள் 
 Padma Raghavan publications indexed by Google Scholar

அமெரிக்கக் கணினி அறிவியலாளர்கள்
வாழும் நபர்கள்
சுஜாதா பானர்ஜி

சுஜாதா பானர்ஜி (Sujata Banerjee) என்பவர் கணினி அறிவியல் அறிவியலாளர் ஆவார். இவர் கணினி வலையமைப்பு மற்றும் தரவுத்தள சேவைத்தரம் செயல்பாடுகளில் நிபுணத்துவம் பெற்றவர். இங்கிலாந்தில் பிறந்து இந்தியாவிலும் ஐக்கிய நாடுகளிலும் கல்வி கற்றுள்ளார். இவர் ஐக்கிய நாட்டில் வி. எம். வேரில் ஆய்வுப் பிரிவு துணைத்தலைவராக உள்ளார்.

கல்வியும் பணியும் 
பானர்ஜி இங்கிலாந்தில் பிறந்தார் ஆனால் இந்தியாவின் மும்பையில் வளர்ந்தார். மும்பை இந்தியத் தொழில்நுட்பக் கழகத்தில் இளநிலை மற்றும் முதுநிலை பொறியியல் பட்டம் பெற்றார். இவர் தெற்கு கலிபோர்னியா பல்கலைக்கழகத்தில் உள்ள யுஎஸ்சி விட்டெர்பி தொழினுட்ப பள்ளியில் சேர்ந்தார். இங்குக் கணினி தகவல்தொடர்பு அறிவியல் நிறுவனத்தில் படிக்க விரும்பினார், ஆனால் கணினி வலையமைப்பு துறையில் முனைவர் பட்டத்தினை 1993-இல் பெற்றார். இவரது ஆய்வு, அதிவேக வலையமைப்பில் விநியோகிக்கப்படும் தரவுத்தள அமைப்புகள் குறித்ததாகும். இதனை விக்டர் ஓ. லியால் மேற்பார்வையிட்டார்.

பிட்சுபர்க் பல்கலைக்கழகத்தில் ஆசிரிய உறுப்பினராகப் பதவி வகித்த பிறகு, இவர் தொழில்துறைக்குச் சென்றார். முதலில் எச். பி. ஆய்வகத்திலும் பின்னர் 2017இல் மீண்டும் வி. எம். வேரிலும் மூத்த பணியாளர் ஆராய்ச்சியாளர் மற்றும் வெளிப்புற ஆராய்ச்சிக்கான இயக்குநராகச் சேர்ந்தார்.

அங்கீகாரம் 
பானர்ஜி 2022-இல் ஐஇஇஇ சகாவாகத் தேர்ந்தெடுக்கப்பட்டார். இவரின் நிரல் மற்றும் ஆற்றல் திறன் கொண்ட வலையமைப்பு சேவைக்காக இந்த அங்கீகாரம் வழங்கப்பட்டது.

மேற்கோள்கள் 

அமெரிக்கக் கணினி அறிவியலாளர்கள்
வாழும் நபர்கள்
இந்தியக் கணினி அறிவியலாளர்கள்
சங்கமித்ரா மொகாந்தி

சங்கமித்ரா மொகாந்தி (Sanghamitra Mohanty)(1 ஏப்ரல் 1953 - 1 சூலை 2021 ) ஓர் இந்தியக் கணினி விஞ்ஞானி ஆவார். இவர் முதுஅறிவியல். மற்றும் முனைவர் பட்டங்களை இயற்பியலில் முடித்துள்ளார். இவர் 1986 முதல் 2011 வரை உத்கல் பல்கலைக்கழகத்தில் கணினி அறிவியலில் விரிவுரையாளர் மற்றும் பேராசிரியராக பணியாற்றினார். மொகாந்தி ஒடிசாவின் கட்டாக்கில் பிறந்தார்.

ஆராய்ச்சி 
மொகந்தி செயற்கை நுண்ணறிவு, பேச்சு செயலாக்கம், படச் செயலாக்கம், இயற்கை மொழி முறையாக்கம், பின்ன வடிவவியல், வானிலை கணிப்பு மற்றும் உயர் ஆற்றல் இயற்பியல் ஆகிய துறைகளில் ஆராய்ச்சி செய்துள்ளார். மொகாந்தி இந்திய மொழி தொழில்நுட்ப தீர்வுகள் மீது பதின்மூன்று அறிவுசார் சொத்துரிமைக்கான காப்புரிமை பெற்றுள்ளார். இவரது 160-க்கும் மேற்பட்ட ஆய்வுக் கட்டுரைகள் பன்னாட்டு ஆய்விதழ்கள் மற்றும் மாநாட்டுக் கட்டுரைத் தொகுப்புகளில் வெளியிடப்பட்டுள்ளன. கல்வி ஒத்துழைப்பு மற்றும் ஆராய்ச்சிக்காக இவர் இந்தியாவிலும் வெளிநாட்டிலும் உள்ள பல நிறுவனங்களுக்குச் சென்றுள்ளார்.

விருதுகள் 
2012-இல் பொறியியல் மற்றும் தொழில்நுட்பத்தில் மொகாந்தி ஆற்றிய பங்களிப்பிற்காக ஒடிசா அரசாங்கத்தின் அறிவியல் மற்றும் தொழில்நுட்பத் துறையின் ஒடிசா பிக்யான் அகாதமியின் சமந்தா சந்திரசேகர் விருதைப் பெற்றார். இவர் ஐக்கிய இராச்சியத்தின் பெண்கள் பொறியியல் சங்கத்தின் உறுப்பினராக இருந்தார். மொகாந்தி 2011 முதல் 2014 வரை வடக்கு ஒரிசா பல்கலைக்கழகத்தின் துணைவேந்தராக இருந்தார். சனவரி 2016-இல் தொடங்கி ஒடிசா பிக்யான் அகாதமியின் தலைவராக இருந்தார்.

இறப்பு 
மொகாந்தி 2021-இல் கோவிட்-19 பெருந்தொற்று நோயால் இறந்தார்.

மேற்கோள்கள் 

2021 இறப்புகள்
1953 பிறப்புகள்
கொரோனாவைரசுத் தொற்றினால் இறந்தவர்கள்
இந்தியக் கணினி அறிவியலாளர்கள்
ஆக்சிசன் மோனோபுளோரைடு

ஆக்சிசன் மோனோபுளோரைடு (Oxygen monofluoride) என்பது OF என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்சிசன் மற்றும் புளோரின் வாயுக்கள் இணைந்து இந்த இயங்குறுப்பு உருவாகிறது. ஆக்சிசன் புளோரைடுகளில் இதுவே எளிமையான புளோரைடு சேர்மமாகும்.

தயாரிப்பு
ஆக்சிசன் இருபுளோரைடு (OF2) வெப்ப ஒளிவேதியியல் சிதைவுக்கு உட்படுவதால் ஆக்சிசன் மோனோபுளோரைடு உருவாகிறது.

OF2 -> OF + F

புளோரின் வாயுவும் ஓசோனும் வினை புரிவதாலும்  ஆக்சிசன் மோனோபுளோரைடு உருவாகிறது:

F + O3 -> OF + O2

வளிமண்டலம்
வளிமண்டலத்தில் O2F மற்றும் OF போன்ற ஆக்சிசன் மற்றும் புளோரின் கொண்ட இயங்குறுப்புகள் தோன்றுகின்றன. இவையும் மற்ற ஆலசன் இயங்குறுப்புகளூம் சேர்ந்து, வளிமண்டலத்தில் ஓசோனின் அழிவில் பங்கேற்கின்றன. இருப்பினும், ஆக்சிசன் மோனோபுளோரைடு இயங்குறுப்புகள் ஓசோன் சிதைவில் பெரிய பங்கு வகிக்காது என்று கருதப்படுகிறது. ஏனெனில் வளிமண்டலத்தில் உள்ள தனி புளோரின் அணுக்கள் மீத்தேனுடன் வினைபுரிந்து ஐதரோபுளோரிக்  அமிலத்தை உருவாக்குகின்றன. இச்சேர்மம் மழையில் வீழ்படிவாகிறது.
 
O3 + F → O2 + OF
O + OF → O2 + F

மேற்கோள்கள்

ஆக்சிசன் சேர்மங்கள்
புளோரைடுகள்
ஈரணு மூலக்கூறுகள்
தனி உறுப்புகள்
ஆக்சிசன் புளோரைடுகள்
கவிதா தெலிகேபள்ளி

கவிதா தெலிகேபள்ளி (Kavitha Telikepalli)(born 1974) என்பவர் இந்திய கணின் அறிவியலாளர். இவர் வரைபட அல்காரிதம் மற்றும் ஒருங்கிணைந்த தேர்வுமுறை, பொருத்தம், சுழற்சி அடிப்படை, வரைபட ஸ்பேனர் ஆகிய பிரிவுகளில் ஆய்வு மேற்கொண்டவர். தெலிகேபள்ளி டாட்டா அடிப்படை ஆராய்ச்சி நிறுவனத்தின் கணினி தொழில்நுட்ப பள்ளியில் பேராசிரியராக உள்ளார்.

கல்வி மற்றும் தொழில் 
தெலிகேபள்ளி சென்னை இந்தியத் தொழில்நுட்பக் கழகத்தில் 1995-இல் கணினி அறிவியல் மற்றும் பொறியியலில் இளநிலைப் பட்டம் பெற்றார். இவர் 2002-இல் டாட்டா அடிப்படை ஆராய்ச்சி கழகத்தில் முனைவர் பட்டம் பெற்றார்.

2002 முதல் 2004 வரை செருமனியின் சார்ப்ரூக்கனில் உள்ள மேக்ஸ் பிளாங்க் தகவல்நுட்ப நிறுவனத்தில் நிறுவனத்தில் கர்ட் மெல்கார்னுடன் முதுநிலை ஆராய்ச்சிக்குப் பிறகு, 2005-இல் பெங்களூரில் உள்ள இந்திய அறிவியல் கழகத்தில் உதவிப் பேராசிரியராக பணியில் சேர இந்தியா திரும்பினார். இவர் 2010-இல் இந்திய அறிவியல் கழகத்திலிருந்து விலகி டாட்டா அடிப்படை ஆராய்ச்சி நிறுவனத்தில் பணிபுரியத்  தொடங்கினார். 2011-இல் இணைப் பேராசிரியரானார், மேலும் 2021-இல் பேராசிரியராகப் பதவி உயர்வு பெற்றார்.

அங்கீகாரம் 
2007-இல் இந்திய அறிவியல் கழகத்தின் இணை உறுப்பினராக தெலிகேபள்ளி நியமிக்கப்பட்டார். இளம் விஞ்ஞானிகளுக்கான 2008 இந்திய தேசிய அறிவியல் கழக பதக்கம் வென்றவர்களில் இவரும் ஒருவர்.

மேற்கோள்கள்

வெளி இணைப்புகள் 
 முகப்பு பக்கம்

வாழும் நபர்கள்
1974 பிறப்புகள்
கணினி அறிவியலாளர்கள்
கூட்டிலங்காடி

கூட்டிலங்காடி (Koottilangadi) என்பது இந்தியாவின் கேரள மாநிலத்தின் மலப்புறம் மாவட்டத்தில் உள்ள ஒரு மக்கள் தொகை கணக்கெடுப்பு ஊராகும். இது கடலுண்டிப்புழா மற்றும் செருபுழா ஆறுகள் சங்கமிக்கும் இடத்தில் அமைந்துள்ள ஊராகும். இதனால் இந்த ஊருக்கு இப்பெயர்  கிடைத்தது. தேசிய நெடுஞ்சாலை 966 (முன்னாள் தே.நெ. 213), கோழிக்கட்டை மலப்புரம் மற்றும் பாலக்காட்டுடன் இணைக்கிறது, இச்சாலை கூட்டிலங்காடி வழியாக செல்கிறது. கடலுண்டி ஆற்றின் மீது கட்டப்பட்ட கூட்டிலங்காடி பாலம் மலப்புரம் நகராட்சியின் நுழைவாயிலாக கருதப்படுகிறது.

மக்கள்தொகையியல் 
2001 இந்திய மக்கள் கணக்கெடுப்பின் படி, கூட்டலங்காடியின் மொத்த மக்கள் தொகை 36,602 ஆகும். இதில் ஆண்களின் எண்ணிக்கை 17,734 என்றும், பெண்களின் எண்ணிக்கை 18,868 என்றும் உள்ளது. கூட்டிலங்காடி அதிகாரப்பூர்வமாக ஒரு ஊராட்சியாக இருந்தாலும், கூடிலங்கடி மலப்புரம் நகராட்சிக்கு அருகில் இருப்பதால், நகரின் தெற்கு நுழைவாயிலாக பல ஆண்டுகளாக வளர்ந்துள்ளது. இங்கு சிறிய சந்தையுடன் கூடிய பல வணிக நிறுவனங்களும் உள்ளன. இங்கு ஒரு அரசு  பள்ளியும் உள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
இட்டெர்பியம்(III) நைட்ரைடு

இட்டெர்பியம்(III) நைட்ரைடு (Ytterbium(III) nitride) என்பது YbN  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் நைட்ரசனும் சேற்ந்து இச்சேர்மம் உருவாகிறது.

தயாரிப்பு
இட்டெர்பியம் ஐதரைடு மற்றும்  அமோனியா சேர்மங்கள் 800°பாகை செல்சியசு வெப்பநிலையில் வினைபுரிந்து இட்டெர்பியம்(III) நைட்ரைடு உருவாகும்:
2YbH2 + 2NH3 -> 2YbN + 5H2
500-600° செல்சியசு வெப்பநிலையில் அழுத்தத்தின் கீழ் ஐதரசன் வாயுவை கலந்து வினைபுரியச் செய்தாலும் இட்டெர்பியம்(III) நைட்ரைடு உருவாகும். ::2Yb + N2 -> 2YbN

இயற்பியல் பண்புகள்
YbN கருப்பு நிறத் தூளாக உருவாகும். இச்சேர்மம் அதன் உயர் உருகுநிலைக்கு குறிப்பிடத்தக்கதாகும்.

பயன்கள்
YbN மின்னணுவியல் மற்றும் ஒளியியல் துறைகளில் சாத்தியமான பயன்பாடுகளைக் கொண்டுள்ளது.

சிறப்பு உலோகக்கலவைகள், பீங்கான் பொருட்கள், குறைக்கடத்திகள் ஆகியவற்றிற்கான சேர்க்கைப் பொருளாகவும் இது பயன்படுத்தப்படுகிறது.

மேற்கோள்கள்

இட்டெர்பியம்(III) சேர்மங்கள்
நைட்ரைடுகள்
நெடுவ

நெடுவ (Neduva) என்பது இந்தியாவின், கேரள மாநிலத்தின்,  மலப்புரம் மாவட்டத்தில்  மக்கள் தொகை கணக்கெடுப்பில் உள்ள ஒரு ஊராகும்.

மக்கள்தொகையியல் 
2001 இந்திய மக்கள் கணக்கெடுப்பின் படி, நெடுவவின் மொத்த மக்கள் தொகை 35996 ஆகும். இதில் ஆண்களின் எண்ணிக்கை 17308 என்றும், பெண்களின் எண்ணிக்கை 17256 என்றும் உள்ளது. ஊரில் மொத்தம் 6833 வீடுகள் உள்ளன.

போக்குவரத்து 
அருகில் உள்ள வானூர்தி நிலையம்  கோழிக்கோடு பன்னாட்டு வானூர்தி நிலையம்  ஆகும். அருகிலுள்ள பெரிய தொடருந்து நிலையம் பரப்பனங்காடி தொருந்து நிலையம் ஆகும்.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
இட்டெர்பியம்(III) அசிட்டைலசிட்டோனேட்டு

இட்டெர்பியம்(III) அசிட்டைலசிட்டோனேட்டு (Ytterbium(III) acetylacetonate) என்பது Yb(C5H7O2)3(H2O)2 என்ற மூலக்கூற்று வாய்ப்பாட்டால் விவரிக்கப்படும் ஓர் ஒருங்கிணைவுச் சேர்மமாகும். நியோடிமியம், யூரோப்பியம் மற்றும் ஓல்மியம் ஆகியவற்றின் அசிட்டைலசிட்டோனேட்டு அணைவுகளிலிருந்து இதன் கட்டமைப்பு  வேறுபட்டுள்ளது. அருகிலுள்ள Yb-Yb பிணைப்பு தூரம் 8.3 Å ஆகும்.   இதன் முந்நீரேற்றை எத்தனாலில் கரைந்த 2,2'-பைபிரிடினுடன் சேர்த்து  வினைபுரியச் செய்வதன் மூலம்  இட்டெர்பியம்(III) அசிட்டைலசிட்டோனேட்டு பெறலாம்.

மேற்கோள்கள்

இட்டெர்பியம்(III) சேர்மங்கள்
அசிட்டைலசிட்டோனேட்டு அணைவுகள்
இட்டெர்பியம்(III) ஆக்சலேட்டு

இட்டெர்பியம்(III) ஆக்சலேட்டு (''Ytterbium(III) oxalate)  என்பது Yb2(C2O4)3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
இட்டெர்பியம்(III) ஆக்சலேட்டு நீரேற்றை இட்டெர்பியம்(III) குளோரைடு மற்றும் டைமெத்தில் ஆக்சலேட்டு சேர்மத்தின் பென்சீன் கரைசல் ஆகியவற்றின் நீரிய கரைசலை வினை புரியச் செய்வதன் மூலம் தயாரிக்கலாம்.

பண்புகள் 
இட்டெர்பியம்(III) ஆக்சலேட்டு ஐந்துநீரேற்று வெப்பத்தால் சிதைக்கப்பட்டு இருநீரேற்று உருவாகிறது. இது மேலும் சூடாக்கப்பட்டால் இட்டெர்பியம்(III) ஆக்சைடு உருவாகிறது. இது அமிலங்களுடன் வினைபுரிந்து H[Yb(C2O4)2].6H2O என்ற ஆக்சலேட்டோ அணைவைக் கொடுக்கிறது.

மேற்கோள்கள்

இட்டெர்பியம் சேர்மங்கள்
ஆக்சலேட்டுகள்
மகாராஜாதிராஜ் உதய் சந்த் மகளிர் கல்லூரி

மஹாராஜாதிராஜ் உதய் சந்த் மகளிர் கல்லூரி, அல்லது  எம் யு சி (MUC) மகளிர் கல்லூரி என அழைக்கப்படும் இக்கல்லூரி 1955 ஆம் ஆண்டு ஜூலை 28 ல் வர்த்தமானில் நிறுவப்பட்ட,  ஒரு பெண்கள் கல்லூரி ஆகும். 

கலை மற்றும் அறிவியலில் இளங்கலை படிப்புகளும் ஆங்கிலத்தில் முதுகலை படிப்புகளும் வழங்கும் இக்கல்லூரி, முதலில் கொல்கத்தா பல்கலைக்கழகத்துடன் இணைக்கப்பட்டிருந்தது. பின்னர் 1960 ஆம் ஆண்டில் பர்த்வான் பல்கலைக்கழகம் நிறுவப்பட்டபோது, இக்கல்லூரியும் புதிதாக நிறுவப்பட்ட பர்த்வான் பல்கலைக்கழகத்தோடு இணைந்த கல்லூரிகளில் ஒன்றாக மாறியது. பின்னர், 2005 ஆம் ஆண்டு கல்லூரியில் ஆங்கிலத்தில் முதுகலை படிப்பு அறிமுகப்படுத்தப்பட்டபோது, அது பர்த்வான் பல்கலைக்கழகத்தின் ஒரு அங்கமான கல்லூரியாக மாறியது.

வரலாறு 
இந்த கல்லூரிக்கு தேவையான நிலத்தை  பரிசளித்ததோடு அதற்காக மகாராஜாதிராஜ் உதய் சந்த் மஹாதாப் தனது அரண்மனையையும் கொடுத்துள்ளார். மேலும் அரண்மனையுடன் இணைந்து அஞ்சுமன் கச்சாரியின் ஒரு பகுதியும் கல்லூரிக்கு பரிசாக வழங்கப்பட்டது. இதற்கு நன்றி செலுத்தும் வண்ணமாகவே இக்கல்வி நிறுவனத்திற்கு பர்த்வானின் முன்னாள் ராஜா, மஹாராஜாதிராஜ் உதய் சந்த் மஹாதாப்பின் பெயரிடப்பட்டுள்ளது.

துறைகள் 
தற்போது கல்லூரியில் கீழ்க்கண்ட பாடப்பிரிவுகள் கற்பிக்கப்படுகின்றன

அறிவியல் பிரிவு 

 வேதியியல் கௌரவப்பட்டம்
 இயற்பியல் கௌரவப்பட்டம்
 கணிதம் கௌரவப்பட்டம்
 தாவரவியல் கௌரவப்பட்டம்
 விலங்கியல் கௌரவப்பட்டம்
 கணினி அறிவியல்
 மைக்ரோபயாலஜி கௌரவப்பட்டம்
 ஊட்டச்சத்து கௌரவப்பட்டம்
 இளங்கலை பொது (தூய & உயிரியல்)

கலைப்பிரிவு 

 பெங்காலி கௌரவப்பட்டம்
 ஆங்கில கௌரவப்பட்டம்
 சமஸ்கிருத கௌரவப்பட்டம்
 வரலாறு கௌரவப்பட்டம்
 புவியியல் கௌரவப்பட்டம்
 அரசியல் அறிவியல் கௌரவப்பட்டம்
 தத்துவம் கௌரவப்பட்டம்
 பொருளாதாரம் கௌரவப்பட்டம்
 பிஏ ஜெனரல்

2015 இல் கல்லூரி இளங்கலை மேலாண்மை படிப்பிற்கான இணைப்பையும் பெற்றுள்ளது 2016-17 கல்வி அமர்வில் இருந்து அறிவியல் பாடத்திலும் முதுகலை படிப்பை அறிமுகப்படுத்தியுள்ளது. 2004-05 இல் கல்லூரி தனது பொன்விழாவையும், வைர விழா 2014-15 ஆம் ஆண்டிலும் சிறப்பாகக் கொண்டாடப்பட்டுள்ளது.

அங்கீகாரம் 
இந்த கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மட்டுமல்லாமல் தேசிய மதிப்பீடு மற்றும் அங்கீகார கவுன்சிலால் (NAAC) இருமுறை மறு அங்கீகாரம் பெற்றதோடு B + தரம் வழங்கப்பட்டுள்ளது. பல்கலைக்கழக தரவரிசைப் பட்டியலில் ஒவ்வொரு ஆண்டும் இக்கல்லூரி மாணவர்களின் பெயர் முதன்மையாக இடம் பெற்றுவருகிறது.

ராஷ்ட்ரிய உச்சதர் ஷிக்ஷா அபியான் (RUSA) கீழ் நிதியுதவி பெற தகுதியுடைய மேற்குவங்கத்தின் கல்லூரிகளில் இந்தக் கல்லூரியும் ஒன்றாகும். தற்போது உள்ள முழுநேர ஆசிரியர்களாக 55 (இரண்டு நூலகர்கள் உட்பட) பேரும், பகுதிநேர ஆசிரியர்களாக 14 பேரும், 30 பேருக்கு மேல் அலுவலகப்பணியாளர்களும், 7 விடுதி பணியாளர்கள் மற்றும் 12க்கும் மேற்பட்டோர் தற்காலிக அடிப்படையில் பணிபுரிகின்றனர். வங்காளப் பெண் கல்வியின் மூன்று முக்கியமானவர்களான ரோகியா, ஸ்வர்ணகுமாரி மற்றும் சரளா ஆகியோரின் பெயரால் இக்கல்லூரி விடுதிகளுக்கு பெயரிடப்பட்டுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
மகாராணி காசிசுவரி கல்லூரி

மகாராணி காசிசுவரி கல்லூரி என்பது இந்தியாவின் மேற்கு வங்காளத்தின் கொல்கத்தாவில் 1964  ஆண்டில் நிறுவப்பட்ட இளங்கலை மகளிர் கல்லூரியாகும். அறிவியல், கலை மற்றும் வணிகம் ஆகிய பிரிவுகளில் இளங்கலை படிப்புகளை வழங்கும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது . 

இக்கல்லூரியானது, மகாராஜா மணீந்திர சந்திரா கல்லூரி (பகல்நேரக் கல்லூரி) மற்றும் மகாராஜா ஸ்ரீசந்திர கல்லூரி (மாலைநேரக் கல்லூரி) ஆகியவற்றுடன் வளாகத்தைப் பகிர்ந்து கொண்டுவருகிறது.

வரலாறு 
முர்ஷிதாபாத் கோசிம்பஜார் அரச குடும்பத்தினர் பரம்பரை பரம்பரையாக கல்விக்கு அளித்துள்ள பங்களிப்பின் ஒரு பகுதியான இக்கல்லூரி, ஆரம்பத்தில் 1941 ஆம் ஆண்டு ஜூலை 15 ஆம் தேதி நிறுவப்பட்ட மகாராஜா மணீந்திர சந்திரா கல்லூரியின் ஒரு பகுதியாகவே இருந்தது.  மகாராஜா மணீந்திர நந்தியின் பரம்பரைச் சொத்தாக இருந்த அரண்மனைகளும், சொத்துக்களுமே இந்த கல்லூரிகளைத் தொடங்க பயன்படுத்தப்பட்டுள்ளது.

மகாராஜா மணீந்திர சந்திராவின் மனைவியும் பர்த்வானின் மகாராணியுமான காசிசுவரியின் நினைவாக 1964 ஆம் ஆண்டில், பல்கலைக்கழக மானியக் குழுவின் வழிகாட்டுதலின்படி, மணீந்திர சந்திரா கல்லூரி மூன்று தனித்தனி பிரிவுகளாகப் பிரிக்கப்பட்டபோது, ​​​​பெண்களுக்கான கல்லூரியாக இந்த மகாராணி காசிசுவரி கல்லூரி நிறுவப்பட்டு 2 டிசம்பர், 1964 முதல் செயல்படத் தொடங்கியுள்ளது.

அங்கீகாரம் 
மகாராணி காசிசுவரி கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மேலும் தேசிய மதிப்பீடு மற்றும் அங்கீகார கவுன்சிலால் (NAAC) பி தரம் பெற்று அங்கீகாரம் பெற்றுள்ளது. இந்த தரமதிப்பீடு காலாவதியாகிவிட்டது.

மேற்கோள்கள்

வெளி இணைப்புகள் 

 மகாராணி காசிசுவரி கல்லூரி
Coordinates on Wikidata
மேற்கு வங்காளத்திலுள்ள மகளிர் கல்லூரிகள்
மகிசாதல் பெண்கள் கல்லூரி

மகிசாதல் பெண்கள் கல்லூரி  இந்தியாவின் மேற்கு வங்காளம் மாநிலத்தின் கிழக்கு மிட்னாபூர் மாவட்டத்தில் 1969 ஆம் ஆண்டில் நிறுவப்பட்ட, ஒரு பெண்கள் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, அந்த மாவட்டத்தின் ஒரே மகளிர்க் கல்லூரியாகும். ஆரம்பத்தில் கொல்கத்தா பல்கலைக்கழகத்துடன் இணைக்கபட்டிருந்த இக்கல்லூரி தற்போது வித்யாசாகர் பல்கலைக்கழகத்துடன் இணைக்கப்பட்டுள்ளது.

துறைகள் 
இக்கல்லூரி கீழ்க்கண்ட துறைகளின் கீழ் பல்வேறு பாடங்களை வழங்குகிறது :

அறிவியல் பிரிவு 

 வேதியியல்
 கணினி அறிவியல்
 இயற்பியல்
 கணிதம்
 ஊட்டச்சத்து
 உடலியல்
 மானுடவியல்

கலை மற்றும் வணிகப் பிரிவு 

 பெங்காலி
 ஆங்கிலம்
 சமஸ்கிருதம்
 வரலாறு
 நிலவியல்
 அரசியல் அறிவியல்
 சமூகவியல்
 தத்துவம்
 கல்வி
 இசை
 உடற்கல்வி

அங்கீகாரம் 
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மேலும்  தேசிய மதிப்பீடு மற்றும் அங்கீகார கவுன்சிலால் (NAAC) அங்கீகாரம் பெற்று 2006 ஆம் ஆண்டில் B தகுதியும் வழங்கப்பட்டது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
சாவகச்சேரி தேர்தல் பிரிவு

சாவகச்சேரி தேர்தல் பிரிவு (Chavakachcheri Polling Division) என்பது இலங்கையின் வட மாகாணத்தில் யாழ்ப்பாணம் தேர்தல் மாவட்டத்தில் 1982 முதல் நடைமுறையில் உள்ள ஒரு வாக்கெடுப்புத் தொகுதி ஆகும். 

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1982 அரசுத்தலைவர் தேர்தலில் 1947 முதல் நடைமுறையில் இருந்த சாவகச்சேரி தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது. ஆனாலும், வாக்குக் கணிப்புகள் தேர்தல் பிரிவுகளின் படி கணக்கெடுக்கப்பட்டு, பின்னர் யாழ்ப்பாணத் தேர்தல் மாவட்டத்தின் மொத்தக்கணக்கில் சேர்க்கப்படுகின்றது.

அரசுத்தலைவர் தேர்தல் முடிவுகள்

நாடாளுமன்றத் தேர்தல் முடிவுகள்

சுருக்கம்

2015 நாடாளுமன்றத் தேர்தல்

2010 நாடாளுமன்றத் தேர்தல்

2004 நாடாளுமன்றத் தேர்தல்

2001 நாடாளுமன்றத் தேர்தல்

2000 நாடாளுமன்றத் தேர்தல்

1994 நாடாளுமன்றத் தேர்தல்

1989 நாடாளுமன்றத் தேர்தல்

மேற்கோள்கள் 

இலங்கையின் தேர்தல் பிரிவுகள்
யாழ்ப்பாணம் தேர்தல் மாவட்டம்
மால்டா மகளிர் கல்லூரி

மால்டா மகளிர் கல்லூரி, என்பது இந்தியாவின் மேற்கு வங்காளத்தின் மால்டா மாவட்டத்தில் 1970 ஆம் ஆண்டில்  நிறுவப்பட்ட,  ஒரு பெண்கள் கல்லூரி ஆகும். கலைகளில் இளங்கலைப் படிப்புகளை வழங்கும் இக்கல்லூரியானது ஆரம்பத்தில் வடக்கு வங்காள பல்கலைக்கழகத்தின் கீழ் இயங்கி வந்தது, பின்னர் 2007 இல் கவுர் பங்கா பல்கலைக்கழகம் நிறுவப்பட்டபோது, அதனுடன் இணைக்கப்பட்டுள்ளது

துறைகள் 

 பெங்காலி
 ஆங்கிலம்
 வரலாறு
 நிலவியல்
 அரசியல் அறிவியல்
 தத்துவம்
 சமூகவியல்
 கல்வி
 பொருளாதாரம்
 பெண்கள் ஆய்வுகள்(பொது)

அங்கீகாரம்
மால்டா மாவட்டத்திலும் அதைச் சுற்றியுள்ள பகுதிகளிலும் உள்ள ஒரே பெண்களுக்கான கல்லூரியான இது, தொடங்கப்பட்டதிலிருந்து  அங்குள்ள பெண்களின் கல்வித் தேவைகளுக்கு சேவை செய்து வரும் இக்கல்லூரி பல்கலைக்கழக மானியக் குழுவால் (யுஜிசி)  அங்கீகரிக்கப்பட்டுள்ளது. மேலும் 2004 ஆம் ஆண்டு முதல் தேசிய மதிப்பீடு மற்றும் தரச்சான்று அவையின் வழிமுறைகளை பின்பற்றிவருகிறது. 2017 ஆம் ஆண்டில் பி+ தரத்தையும் பெற்றுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
இசுட்ரோன்சியம் அசைடு

இசுட்ரோன்சியம் அசைடு  (Strontium azide) என்பது Sr(N3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியம் (Sr2+) நேர்மின் அயனியும் அசைடு (N-3) எதிர்மின் அயனியும் சேர்ந்து இசுட்ரோன்சியம் அசைடு உருவாகிறது.

பண்புகள்
Fddd  என்ற இடக்குழுவில் செஞ்சாய் சதுரப் படிகக் கட்டமைப்பில் இசுட்ரோன்சியம் அசைடு படிகமாகிறது. நேர்கோட்டு அசைடு அயனி உருவாக்கம் கொண்ட கார உலோகங்களின் அசைடுகளைப் போலன்றி, இசுட்ரோன்சியம் அசைடு வளைந்த அசைடு அயனிகளைக் கொண்டுள்ளது. அதிக அழுத்தத்தில் இருக்கும் போது இவை மேலும் வளைந்து கொண்டே இருக்கும்.

மேற்கோள்கள்

இசுட்ரோன்சியம் சேர்மங்கள்
அசைடுகள்
சுட்ரோபிலாந்தசு கிரிசுபா

சுட்ரோபிலாந்தசு கிரிசுபா (தாவரவியல் வகைப்பாடு: Strobilanthes crispa) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1867 ஆம் ஆண்டு வெளிவந்துள்ளது. இத்தாவரம் இந்திய நாட்டில் மட்டும் காணப்படுகிறது. இதன் பூக்கள் மஞ்சள் நிறமும், புனல் போன்ற வடிவத்திலும் இருக்கும். நீரிழிவு மருத்துவ ஆய்வில் பயன்படுத்தப்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

முண்மூலிகைக் குடும்பம்
தாவரவியல் பெயருடையக் கட்டுரைகள்
இடயந்தெரா அமெரிக்கானா

இடயந்தெரா அமெரிக்கானா (தாவர வகைப்பாட்டியல்: Dianthera americana, American water-willow) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “இடயந்தெரா” பேரினத்தில், 41 இனங்கள் உள்ளன. அதில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளிவந்துள்ளதாக, இங்கிலாந்திலுள்ள கியூ தாவரவியல் ஆய்கவக் குறிப்புக் கூறுகிறது. வட அமெரிக்கா நாடுகளின் அகணிய தாவரமாக இவ்வினம் உள்ளது. மனித இனப்பெருக்க, நுரையீரல் மண்டல கோளாறுகளை சீர்செய்ய உதவும் மருத்துவ ஆய்வுகளில் இது பயனாகிறது., இத்தாவரயின்ம கனடிய ஆய்வுகளின்படி அழிந்து வரும் தாவரயினமாக அறிவிக்கப்பட்டுள்ளது. இது குறைவான நீர்நிலைகளில் வாழ்வதால் பல மீன் இனங்களுக்கும், பிற நீர்வாழ் உயிரிகளுக்கும் வாழிடமாக திகழ்கிறது. இத்தாவரயின்ம் அழிந்தால், அந்த நீர்வாழ் உபிரினங்களுக்கு வாழிடம் அரிதாகும்.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)
 இதன் கட்டற்ற படங்ள் உள்ள இணையப்பக்கம்

முண்மூலிகைக் குடும்பம்
தாவரவியல் பெயருடையக் கட்டுரைகள்
திரிஜினோ-புராகாவொன் சட்டமன்றத் தொகுதி

திரிஜினோ-புராகாவொன் சட்டமன்றத் தொகுதி () இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது மேற்கு காமெங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 6 ஆகும்.

சட்டமன்ற உறுப்பினர்கள்

மேற்கோள்கள் 

அருணாச்சலப் பிரதேச சட்டமன்றத் தொகுதிகள்
மேற்கு காமெங் மாவட்டம்
ஆங் துவா ஜெயா

ஆங் துவா ஜெயா (மலாய்: Hang Tuah Jaya; ஆங்கிலம்: Hang Tuah Jaya; சீனம்: 汉都亚再也); என்பது மலேசியா, மலாக்கா மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புறநகர் நிலப்பகுதி; மற்றும் ஒரு நாடாளுமன்றத் தொகுதி (P137) ஆகும். இந்தத் தொகுதி சூன் 1, 2005-இல் நிறுவப்பட்டது

பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.

பொது

ஆங் துவா ஜெயா புறநகர் நிலப்பகுதியின் பங்கு முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் அமைந்துள்ளது.

ஆங் துவா ஜெயா மக்களவை தொகுதி 2018-ஆம் ஆண்டில் உருவாக்கப்பட்டது. 2018-ஆம் ஆண்டு முதல் மலேசிய நாடாளுமன்றத்தின் மக்களவையில் பிரதிநிதித்துவம் படுத்தப் படுகிறது.

சொற்பிறப்பியல்

புகழ்பெற்ற மலாய் வீரர் ஆங் துவா என்பவரின் பெயரால் இந்த இடத்திற்குப் பெயரிடப்பட்டது. ஆங் துவா ஜெயா என்பது ஆங் துவா மற்றும் ஜெயா எனும் இரு சொற்களின் கலவையாகும். ஆங் துவா ஜெயா எனும் பெயர், மலாய் மொழியில் ஏற்றுக் கொள்ளப்பட்ட சமசுகிருத சொல்லான "ஜெயா" எனும் சொல்லைப் பின்னணியாகக் கொண்டது.

வரலாறு 

2010-ஆம் ஆண்டுக்கு முன்னர், மாநில அரசு நிறுவனமான ஆங் துவா ஜெயா நிறுவனத்தின் மூலம் ஆங் துவா ஜெயா நிர்வகிக்கப்பட்டது. இதன் வளர்ச்சியை மலாக்கா பன்னாட்டு வணிக மையம் (எம்ஐடிசி) மேற்பார்வையிடுகிறது. மலேசியாவின் ஐந்தாவது பிரதமர், அப்துல்லா அகமது படாவி அவர்களால் 25 ஜூன் 2006-இல் ஆங் துவா ஜெயா தொடங்கப்பட்டது.

நிர்வாகப் பகுதி 
நிர்வாகப் பகுதி பின்வரும் முக்கிம்களின் பகுதிகளைக் கொண்டுள்ளது:

 மத்திய மலாக்கா மாவட்டம்  ()
 ஆயர் மோலெக்
 பாச்சாங்
 பத்து பிரண்டாம்
 புக்கிட் பாரு
 புக்கிட் கட்டில்
 பெரிங்கிட்
 ஜாசின் மாவட்டம் ()
 ஆயர் பனாஸ்
 கீசாங்
 அலோர் காஜா மாவட்டம் ()
 டுரியான் துங்கல்

மலேசியாவில், ஒரு முக்கிம் என்பது ஒரு மாவட்டம் அல்லது ஒரு மாவட்டத்தின் துணைப்பிரிவு அல்லது உட்பிரிவாக இருக்கலாம்; அல்லது தேசிய நிலச் சட்டம் 1965-இன் பிரிவு 11 (சி) இன் படி (Section 11(c) of the National Land Code 1965), தன்னாட்சி பெற்ற துணை மாவட்டமாகவும் இருக்கலாம்.

காட்சியகம்

மேற்கோள்கள்

மேலும் காண்க

 புத்ராஜெயா
 இசுகந்தர் புத்திரி
 மலாக்கா மாநகரம்
 அலோர் காஜா
 ஜாசின்
 ஆங் துவா ஜெயா நகராட்சி

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
புக்கிட் பாரு

புக்கிட் பாரு (மலாய்: Bukit Baru; ஆங்கிலம்: Bukit Baru; சீனம்: 武吉巴鲁); என்பது மலேசியா, மலாக்கா மத்திய மலாக்கா மாவட்டத்தில் அமைந்துள்ள ஒரு புறநகர்ப் பகுதி ஆகும். இந்த நகரம் இரண்டு உள்ளூர் நகராண்மைக் கழகங்களால் நிர்வகிக்கப்படுகிறது; வடக்கில் ஆங் துவா ஜெயா நகராட்சி; தெற்கில் மலாக்கா மாநகராட்சி.

மலாக்காவின் புறநகரில் உள்ள இதன் இருப்பிட அமைவு பல்வேறு கல்விசார் நடவடிக்கைகளுக்கு ஏற்ற இடமாக அமைகிறது. மலேசியாவில் புகழ்பெற்று வரும் மலாக்கா திறந்தவெளி பல்கலைக்கழகம், புக்கிட் பாரு புறநகர்ப் பகுதியில் தான் உள்ளது.

கல்வி

அருகாமை நகரங்கள்

 புக்கிட் பலேம்பாங்
 புக்கிட் பெருவாங்
 ஆயர் குரோ
 பெரிங்கிட்
 புக்கிட் பியாத்து

மேற்கோள்கள்

மேலும் காண்க

 ஆங் துவா ஜெயா
 ஜாசின்
 ஆங் துவா ஜெயா நகராட்சி

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
கனகரத்தினபுரம்

கனகரத்தினபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடக்கே சுமார் 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
கணேசபுரம் (முல்லைத்தீவு)

கணேசபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடக்கே சுமார் 5 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
சந்திரிகா காமத்

சந்திரிகா காமத் (Chandrika Kamath) என்பவர் கணினி அறிவியலாளர் மற்றும் தரவு அறிவியலாளர். இவருடைய ஆய்வு அறிவியல் தரவுகளிலிருந்து தகவல் பிரித்தெடுத்தல், எண்ணிம தோற்றுருச் செயலாக்கம், வீடியோ செயலாக்கம், பரிமாணக் குறைப்பு மற்றும் அம்சம் பிரித்தெடுத்தலை உள்ளடக்கியதாகும். இந்தியாவில் கல்வி கற்ற காமத், ஐக்கிய நாடுகளின் லாரன்ஸ் லிவர்மோர் தேசிய ஆய்வகத்தின் கணினி பயன்பாட்டு மையத்தில் பணியாற்றி வருகிறார்.

கல்வி மற்றும் தொழில் 
காமத் 1981ஆம் ஆண்டு மும்பை, இந்தியத் தொழில்நுட்பக் கழகத்தில் பொறியியல் பட்டம் பெற்றவர் ஆவார். இங்கு இவர் மின் பொறியியலில் இளநிலைப் பட்டம் பெற்றார். காமத் இலினொய் பல்கலைக்கழகத்தில் கணினி அறிவியலில் 1984-இல் முதுநிலைப் பட்டம் பெற்று தனது முனைவர் பட்டத்தினை 1986-இல் பெற்றார்.

எண்ணிம இயந்திர நிறுவனத்தின் மென்பொருட் பொறியியல் உட்படக் கணினித் துறையில் பணிபுரிந்த பிறகு, இவர் எண்சார் இணையான அல்காரிதம்களிலிருந்து அறிவியல் தரவுச் செயலாக்கத்தில் தனது ஆய்வினைத் தொடர்ந்தார்.  தற்பொழுது எல். எல். என். எல்.-இல் அறிவியல் தரவு ஆய்வுக்கான மென்பொருள் கருவியான சபையார் குழுத் தலைவராக உள்ளார். 

2008-இல் முதன்முதலில் வெளியிடப்பட்ட புள்ளியியல் பகுப்பாய்வு மற்றும் தரவுச் சுரங்க ஆய்விதழின் மூன்று நிறுவன இணை-தலைமை ஆசிரியர்களில் காமத்தும் ஒருவர்.

நூல் 
காமத் அறிவியல் தரவுச் செயலாக்கம்: ஒரு நடைமுறைக் கண்ணோட்டத்தின் (Scientific Data Mining: A Practical Perspective) ஆசிரியர் (தொழில்துறை மற்றும் பயன்பாட்டுக் கணிதத்திற்கான சமூகம், 2009.

அங்கீகாரம் 
காமத் 2023-இல் தொழில்துறை மற்றும் பயன்பாட்டுக் கணிதத்திற்கான சங்கத்தின் சகாவாக நியமிக்கப்பட்டார். "சமூகத் தலைமை மற்றும் தரவுச் செயலாக்கத்திற்கான பங்களிப்புகள் மற்றும் அறிவியல் மற்றும் பொறியியலில் நிஜ உலகப் பிரச்சனைகளின் பயன்பாடு" குறித்த இவரின் ஆய்விற்காக இவருக்கு இந்த அங்கீகாரம் வழங்கப்பட்டது.

மேற்கோள்கள்

வெளி இணைப்புகள் 
 முகப்பு பக்கம்

வாழும் நபர்கள்
இந்தியக் கணினி அறிவியலாளர்கள்
பேரணித் திரட்டு

சாரணியத்தில் பேரணித் திரட்டு (jamboree  ஜம்போரி என பரவலாக அறியப்படுகிறது) என்பது தேசிய அல்லது சர்வதேச அளவில் அணிவகுத்துச் செல்லும் சாரணர்கள் மற்றும்/அல்லது பெண் வழிகாட்டிகளின் ஒரு பெரிய கூடலாகும்.

வரலாறு 
1 வது உலக சாரணர் பேரணித் திரட்டு 1920 ஆம் ஆண்டில் நடைபெற்றது, இது ஐக்கிய இராச்சியத்தால் நடத்தப்பட்டது. அதன் பின்னர், இருபத்திமூன்று உலக சாரணியப் பேரணித் திரட்டு, பரவலாக நான்கு ஆண்டுகளுக்கு ஒருமுறை பல்வேறு நாடுகளில் நடத்தப்படுகின்றன. 26வது உலக ஜம்போரி 2027ல் போலந்தில் நடைபெற உள்ளது.

சொற்பிறப்பியல் 
ஜம்போரி என்ற வார்த்தையின் தோற்றம் சரியாக புரிந்து கொள்ளப்படவில்லை. இது பல அகராதி உள்ளீடுகளில் பிரதிபலிக்கிறது. எடுத்துக்காட்டாக, கனடியன் ஆக்சுபோர்டு அகராதியின்படி, இதன் சொற்பிறப்பியலானது "19 ஆம் நூற்றாண்டு, தோற்றம் தெரியவில்லை" எனக் குறிப்பிடப்பட்டுள்ளது. ஆக்சுபோர்டு ஆங்கில அகராதி (OED) இது அமெரிக்க வட்டாரச் சொல்லில் இருந்து வந்ததாகக் கண்டறிந்தது, 1868 இல் நியூயார்க் ஹெரால்டில் பயன்படுத்தப்பட்டதைக் கண்டறிந்து பின்னர் 19 ஆம் ஆண்டில் ஐரிய எழுத்தில் பயன்படுத்தப்பட்டது. 

இந்த வார்த்தை பேடன்-பவல் என்பவரால் உருவாக்கப்பட்டது என்று சாரணிய இயக்கத்தில் பிரபலமாக நம்பப்படுகிறது, ஆனால் இதற்கு எழுத்துப்பபூர்வ ஆவணங்கள் எதுவும் இல்லை, மேலும் இந்த வார்த்தை பல தசாப்தங்களுக்கு முன்னர் பயன்பாட்டில் இருந்தது.

மற்ற கோட்பாடுகள் 
"ஜம்போரி" என்ற வார்த்தையானது `இந்தி முதல் சுவாகிலி முதல் பூர்வீக அமெரிக்க மொழிகள் வரை பல சாத்தியமான தோற்றங்களைக் கொண்டுள்ளது, இது பேடன்-பவல் பயன்படுத்திய அர்த்தத்தை மேலும் குழப்பமுறச் செய்வதாக உள்ளது.

மேற்கோள்கள் 

சாரண ஜம்போறிகள்
இடயந்தெரா செகுந்தா

இடயந்தெரா செகுந்தா (தாவர வகைப்பாட்டியல்: Dianthera secunda) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “இடயந்தெரா” பேரினத்தில், 41 இனங்கள்  உள்ளன. அதில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1857 ஆம் ஆண்டு வெளிவந்துள்ளதாக, இங்கிலாந்திலுள்ள கியூ தாவரவியல் ஆய்கவக் குறிப்புக் கூறுகிறது. வடபகுதி தென்னமரிக்கா நாடுகளின் அகணிய தாவரமாக இவ்வினம் உள்ளது. நொதிகளின் ஆய்வில் இத்தாவரம் பயனாகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

முண்மூலிகைக் குடும்பம்
தாவரவியல் பெயருடையக் கட்டுரைகள்
ஆங் துவா ஜெயா நகராட்சி

ஆங் துவா ஜெயா நகராட்சி (மலாய்: Majlis Perbandaran Hang Tuah Jaya; ஆங்கிலம்: Hang Tuah Jaya Municipal Council); (சுருக்கம்: MPHTJ) என்பது மலேசியா, மலாக்கா மாநிலத்தில் ஆங் துவா ஜெயா நகரம்; மத்திய மலாக்கா மாவட்டத்தின் வடக்குப் பகுதி; ஜாசின் மாவட்டத்தின் மேற்குப் பகுதி; அலோர் காஜா மாவட்டத்தின் தென் மேற்குப் பகுதி; ஆகிய பகுதிகளை நிர்வகிக்கும் உள்ளூர் நகராட்சி ஆகும். மலாக்கா மாநில அரசாங்கத்தின் கீழ் இந்த நகராட்சி செயல்படுகிறது. 

ஆங் துவா ஜெயா நகராட்சியின் பிரதான தலைமையகம், ஆங் துவா ஜெயா, ஆயர் குரோவில், கோத்தாமாஸ் என முன்னர் அறியப்பட்ட மலாக்கா மால் பேரங்காடியில், மலாக்கா மாநகராட்சி தலைமையகத்திற்கு எதிரே அமைந்துள்ளது.

உள்ளூராட்சிச் சட்டம் 1976, (சட்டம் 171)-இன் பிரிவு 3-இன் கீழ்; ஆங் துவா ஜெயா நகரின் உள்ளூர் நகராட்சியாக ஆங் துவா ஜெயா நகராட்சி நிறுவப்பட்டது; மற்றும் 1 ஜனவரி 2010-இல் ஆங் துவா ஜெயா நகராட்சி செயல்படத் தொடங்கியது.

செயல்பாடுகள்

ஆங் துவா ஜெயா நகராட்சியின் செயல்பாடுகள்: 

 ஆங் துவா ஜெயாநகர மேலாண்மை; 
 ஆங் துவா ஜெயாநகர நகரத் திட்டமிடல்; 
 ஆங் துவா ஜெயாநகரத்தின் கட்டடங்கள் கட்டுப்பாடு; 
 பொதுச் சுகாதாரம்; கழிவு மேலாண்மை; 
 சுற்றுச்சூழல் பாதுகாப்பு; 
 நகர்ப்புற உள்கட்டமைப்பின் பொது பராமரிப்பு; 
 சமூகப் பொருளாதார மேம்பாடு.

ஆங் துவா ஜெயா நகராட்சி முதல்வர்கள்

துறைகள் மற்றும் பிரிவுகள்
12 துறைகள் மற்றும் 5 பிரிவுகள்

 உள் தணிக்கை பிரிவு
 சட்ட பிரிவு
 ஒரு நிறுத்த மைய பிரிவு
 நிலுவைத் தொகை மேலாண்மை பிரிவு
 ஒருமைப்பாடு பிரிவு
 மேலாண்மை சேவை துறை
 நிதித்துறை
 அமலாக்கத் துறை
 சொத்து மதிப்பீடு மற்றும் மேலாண்மை துறை
 நகர்ப்புற திட்டமிடல் துறை
 பொறியியல் துறை
 உரிமத் துறை
 கார்ப்பரேட் மற்றும் சமூக சேவை துறை
 உயிரியல் பூங்கா துறை
 தகவல் தொழில்நுட்பத் துறை
 இயற்கை மற்றும் சுற்றுச்சூழல் சுகாதாரத் துறை
 கட்டிடக் கட்டுப்பாட்டுத் துறை

மேற்கோள்கள்

மேலும் காண்க
 மலேசியாவின் உள்ளாட்சி மன்றங்கள்
 மலேசிய உள்ளாட்சி மன்றங்களின் பட்டியல்

வெளி இணைப்புகள் 

  

மலாக்கா
மலாக்காவின் உள்ளாட்சி மன்றங்கள்
மலேசியாவின் உள்ளாட்சி மன்றங்கள்
விமல் முண்டாடா

விமல் முண்டாடா (Vimal Mundada) ( c. 15 ஆகஸ்ட் 1963 – 22 மார்ச் 2012  ) தேசியவாத காங்கிரசு கட்சியைச் சேர்ந்த (NCP) மகாராட்டிராவைச் சேர்ந்த இந்திய அரசியல்வாதி ஆவார். 2004-09 ஆம் ஆண்டுகளில், இவர் மகாராட்டிரா அரசாங்கத்தில் பொதுப்பணித் துறை அமைச்சராகவும், சுகாதாரத்துறை அமைச்சராகவும் இருந்தார்.

அரசியல் வாழ்க்கை 
டாக்டர் விமல்தாய் நந்த்கிஷோர் முண்டாடா தனது அரசியல் வாழ்க்கையை 1990 -ஆம் ஆண்டில் பாரதிய ஜனதா கட்சியில் (BJP) தொடங்கினார். பீட் மாவட்டத்தில் தாழ்த்தப்பட்ட சாதி வேட்பாளர்களுக்காக ஒதுக்கப்பட்ட இடமான கைஜ் என்ற இடத்தில் இருந்து இவர் மகாராட்டிர சட்டமன்ற உறுப்பினராகத் தேர்ந்தெடுக்கப்பட்டார். தேசியவாத காங்கிரஸ் கட்சியான சேர்ந்த பிறகு அதே தொகுதியில் மூன்று முறை வெற்றி பெற்றார்.

இறப்பு 
மகாராட்டிர முன்னாள் அமைச்சர் விமல் முண்டாடா 22 மார்ச் 2012 அன்று இறந்தார்

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
1963 பிறப்புகள்
2012 இறப்புகள்
பிரியங்கா நல்காரி

பிரியங்கா நல்காரி என்பவர் ஒரு தமிழ் தெலுங்கு மொழித் தொலைக்காட்சிகளிலும்  திரைப்படங்களிலும் நடிக்கும் இந்திய நடிகையாவார். சன் தொலைக்காட்சி ரோஜா தொலைக்காட்சித் தொடரில் முக்கிய பாத்திரத்தில் நடித்ததன் மூலம் மிகவும் பிரபலமானார்.  <ref>{{Cite web|url=https://cinema.vikatan.com/television/126304-roja-serial-actress-priyanka-talks-about-her-acting-career|title=அப்போ ஹன்சிகா ஃப்ரெண்ட்... இப்போ தமிழ் சீரியல் ஹீரோயின்!" - 'ரோஜா' பிரியங்கா|publisher=விகடன்|date=30 மே 2018|accessdate=17 மார்ச்சு 2020|archive-date=24 அக்டோபர் 2021|archive-url=https://web.archive.org/web/20211024172720/https://cinema.vikatan.com/television/126304-roja-serial-actress-priyanka-talks-about-her-acting-career}}</ref> 

 வாழ்க்கை 
பிரியங்கா நல்காரி ஐதராபாத்தில் பிறந்தார். ராகுல் வர்மா என்ற தொழிலதிபரை நீண்ட காலமாக காதலித்து வந்தார், 23 மார்ச் 2023 அன்று எளிமையான முறையில் மலேசியா பத்துமலை முருகன் கோவிலில் நடந்தது. பெற்றோர்கள் இல்லாது திருமணம் செய்து கொண்டதால் பலர் விமர்சித்தனர்.  இதை பற்றி பிரியங்கா இன்சுட்டாகிராமில் எனது பெற்றோரின் சம்மதத்தைப் பெற்றதாகவும், ராகுலின் பெற்றோர் இந்த திருமணத்தில் மகிழ்ச்சியடையவில்லை என்று கூறினார்.

 தொழில் 
2010 இல், சந்திர சித்தார்த்தா இயக்கிய அந்தரி பந்துவாயா என்ற தெலுங்குத் திரைப்படத்தின் மூலம் அறிமுகமானார். ரவி தேசா நடித்த கிக் 2 (2015) திரைப்படத்திலும் இவர் அங்கீகரிக்கப்படாத பாத்திரத்தில் நடித்தார். காஞ்சனா 3 (2019) பிரியங்கா நல்கரி நடித்த முதல் சிறப்பு திரைப்படமாகும். 2018 ஆம் ஆண்டில், ரோஜா என்ற தமிழ் தொலைக்காட்சித் தொடரில் நடித்ததன் மூலம் மிகவும் பிரபலமானார். முன்னதாக, ஈடிவி தெலுங்கில் ஒளிபரப்பான மேகமாலா என்ற தெலுங்கு தொலைக்காட்சித் தொடரில் நடித்தார். இவர் அனுபவிஞ்சு ராஜா என்ற நகைச்சுவை உண்மைநிலை நிகழ்ச்சியிலும் இடம்பெற்றுள்ளார். சிவா மனசுலோ சுருதி (2012) என்ற தெலுங்குத் திரைப்படத்தில் சுதீர் பாபுவின் சகோதரி பாத்திரத்தில் நடித்தார்.  ரோஜா தமிழ் தொலைக்காட்சித் தொடர் முடிவுக்கு வந்த பிறகு சீதா ராமன் தொடரில் நடித்தார், 2023 சூலை சீதா ராமன் தொடரிலிருந்து வெளியேறினார், தனக்கு திருமணமானதால், கணவருடன் நேரத்தை செலவிட விரும்புவதாகவும், வெளிநாட்டில் கணவருடன் தங்கியிருப்பதால் சீதா ராமன் படப்பிடிப்பிற்கு வந்து செல்ல முடியவில்லை என்று கூறினார்.  செப்டம்பர் மாதம் என்ற நள தமயந்தி'' தொடரில் நடிக்க ஒப்பந்தமிட்டார், இதில் தற்போது நடித்து வருகிறார்.

திரைப்படங்கள்

தொலைக்காட்சித் தொடர்கள்

தொலைக்காட்சி நிகழ்ச்சிகள்

விருதுகள்

மேற்கோள்கள் 

இந்திய நடிகைகள்
தலக்காடு (கேரளம்)

தலக்காடு (Thalakkad) என்பது இந்தியாவின் கேரள மாநிலத்தின், மலப்புரம் மாவட்டத்தில்  மக்கள் தொகை கணக்கெடுப்பில் உள்ள ஊராகும்.

மக்கள்தொகையியல் 
2001 இந்திய மக்கள் கணக்கெடுப்பின் படி, தலக்காட்டின் மொத்த மக்கள் தொகை 30577ஆகும். இதில் ஆண்களின் எண்ணிக்கை 14269 என்றும், பெண்களின் எண்ணிக்கை 16308 என்றும் உள்ளது.
KL-55 என்பது தலக்காடு ஊராட்சியின் ஆர்.டி.ஓ வாகனப் பதிவுக் குறியீடு ஆகும்.

தலக்காடு ஊராட்சியில் உள்ள முக்கிய இடங்கள் 

 பி.பி. அங்காடி நகரம் (பெட்டத்து புதியங்கடி)
 திரூர் ஆற்றின் மீது உள்ள மாங்காத்திரி பாலம்

தலக்காடு கிராம ஊராட்சி திரூர் நகரின் தெற்குப் பகுதியாக கருதப்படுகிறது.

தலக்காடு வார்டுகள் 
தலக்காடு கிராம ஊராட்சி பின்வரும் 19 வார்டுகளை கொண்டுள்ளது:

போக்குவரத்து 
தலக்காடு கிராமம் திரூர், குட்டிப்புரம் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
Coordinates on Wikidata
சுனிதா சரவாகி

சுனிதா சரவாகி (Sunita Sarawagi) என்பவர் இந்தியக் கணினி அறிவியலாளர். இவர் தரவுத்தளம், தரவு அகழ்தல் மற்றும் இயந்திர கற்றல் பிரிவில் ஆய்வு மேற்கொண்டு வருகிறார். இதில் இயற்கை மொழி முறையாக்கத்தில் வார்த்தைகளிலிருந்து அமைப்பு தரவுகளை உருவாக்கி வருவதில் ஆய்வு மேற்கொள்கிறார். இவர் மும்பை இந்திய தொழில்நுட்பக் கழகத்தில் கணினி அறிவியல் மற்றும் பொறியியல் நிறுவன பேராசிரியராக உள்ளார்.

கல்வி மற்றும் பணி 
சரவாகி 1991-இல் காரக்பூரில் உள்ள இந்திய தொழில்நுட்பக் கழகத்தில் கணினி அறிவியலில் இளநிலைப் பட்டம் பெற்றார். இவர் கலிபோர்னியா பல்கலைக்கழகம், பெர்க்லியில் தரவுத்தள நிபுணரான மைக்கேல் ஸ்டோன்பிரேக்கருடன் கணினி அறிவியலில் பட்டதாரி படிப்பிற்காகச் சென்றார், 1993-இல் முதுநிலைப் பட்டம் பெற்றார் சரவாகி, 1996-ல் தனது முனைவர் பட்ட ஆய்வினை முடித்தார். இவர் பெரிய பல பரிமாண வரிசைகளின் திறமையான அமைப்பு மற்றும் மூன்றாம் நிலை நினைவக தரவுத்தள வினவல் செயலாக்கத்தில் முனைவர் பட்டம் பெற்றார். 

கலிபோர்னியாவின் சான் ஓசே பல்கலைக்கழக, அல்மேடன் ஆராய்ச்சி மையத்தில் ஐ.பி.எம். ஆராய்ச்சிக்காக ஆராய்ச்சியாளராகப் பணிபுரிந்த பிறகு, 1999-இல் மும்பையில் உள்ள இந்திய தொழில்நுட்பக் கழகத்தில் உதவிப் பேராசிரியரானார். இவர் 2003-இல் இணைப் பேராசிரியராகவும், 2014-இல் பேராசிரியராகவும் பதவி உயர்வு பெற்றார். 2020 முதல் இவர் இயந்திர நுண்ணறிவு மற்றும் தரவு அறிவியல் மையத்தின் தலைவராக உள்ளார்.

அங்கீகாரம் 
சரவாகி 2019-இன் பொறியியல் மற்றும் கணினி அறிவியலுக்கான இன்போசிஸ் பரிசை "தரவுத்தளம், தரவுத் தேடல், இயந்திர கற்றல் மற்றும் இயற்கை மொழி செயலாக்கம் மற்றும் ஆராய்ச்சி நுட்பங்களின் முக்கியமான பயன்பாடுகளுக்காக" இந்த விருது வழங்கப்பட்டது. இதே ஆண்டில், காரக்பூர் இந்திய தொழில்நுட்பக் கழகம், இவருக்குச் சிறப்பு மிக்க முன்னாள் மாணவர் விருதை வழங்கியது. மும்பையிலுள்ள இந்திய தொழில்நுட்பக் கழகம் பேராசிரியர் ஹெச். ஹெச். மாத்தூர் பயன்பாட்டு அறிவியல் சிறப்பு விருதினை வழங்கியது.

சரவாகி 2013-இல் இந்திய தேசிய பொறியியல் அகாதமி சகாவாக ஆனார். மேலும் 2021 கணிமைப் பொறிகளுக்கான சங்கம் சகாவாக ”தகவல் பகுப்பாய்வு, பிரித்தெடுத்தல் மற்றும் ஒருங்கிணைப்புக்கான புள்ளிவிவர இயந்திர கழற்றலுக்கான” பங்களிப்புகளுக்காக பங்களிப்புகளுக்காகத்.

மேற்கோள்கள்

வெளி இணைப்புகள் 
Home page

வாழும் நபர்கள்
கணினி அறிவியலாளர்கள்